Wir nachbenemptē, Peter von Griffense und Niclausz Fricker, jetz schulth̄s ze Brugg, bekennēt offenlich mitt disem brieff, ✳ als von diser hienach gemeltē sachen wegē zweyūg
zwyschent den erwirdigē ✳ unsern gnedigē frowen von Kûngsfeldē ✳ und irn amptlûten an einē ✳ und den verrē von Windisch am andˀn ✳ gewesen, die so ver komen sind,
das ein rechtag ✳ darub̄ fùr unser gnedig herrē von Bern ✳ durch den ersamē, wisen Hansen Frencklin, des ràts daselbs, uff fritag nechstkomēt angesetzt ✳ und abˀ uff hûtt,
datū dis briefs, ein frùntlich tag zwyschēt inē, ✳ namlich uff unser gnedigē frowē sitt an ir statt und vō ir wegē ✳ durch die ersamen, wisen Ruͦdolf Nieszlin, hofmeister,
Uͦlrich am Buͤl und Cuͦnrat Widmer, pfruͦndˀ zuͦ Kûngsfeldē, ✳ ✳ und uff der ferrē sitt ✳ durch die ersamē ✳ Uͦlrichen Grûlich, ✳ altschulth̄s zuͦ Brugg, ✳ Hemman, ✳ Henszlin und
Ruͤtschmā Waltman, ✳ Heinī Wechtˀ, ✳ Weltin Mûller ✳ und Ruͤdin Senfer ein frùntlich tag gehaltē, ✳ daruf ir zweyung vor uns geoffnett, als hernach kurtzlich begriffē ist.
namlich erklagtē sich unser gnedig frowē ✳ hofmeister und pfruͦndˀ, vorgenant, ✳ wie die selbē unser gnedigen frowē uff und von dem far ze Windisch hettē dryg
mûtt kernē ✳ und zwoͤlff schilling haller gelts ✳ ewiger gùlt, ✳ daby inen uff drissig mùt kernē ✳ und sechs pfund haller versessnˀ zinsz usstuͤnden, die die ferrē unsern
frowē nitt bezaltē und etwas inzûgē taͤten, ✳ die unser frowē ✳ und si unbillich beduͤchtē, ✳ ✳ und begertē an die ferrē, davō zestând und unser frowē um̄ soͤlich ir zinsz
guͤtlich usz zuͦ richtē. ✳ dawidˀ die ferrē antwurtē, ✳ si rettē unsˀn gnedigē frowē in soͤlich ir zinsz nùtzit ✳ den̄ so vil, die selbē unser gnedigē frowē ✳ hettē irn vorfarn
und inē dahar allweg und alle jar zuͦ fer̄lon gebē ✳ zwey pfund haller, ✳ der sich ir amptlût, obgenant, jetz widertent ✳ und inē die zuͦ gebn̄ nitt meintē, ✳ das si unbillich
beduͤcht ✳ und meinten, unser frowē und ir amptlût ✳ soltē inē die gebē ✳ und die usstelli daran ander obˀn usstelli der zinsz vor abzûchen, ✳ als je dahar beschechē wer,
woͤltē si inē daruf die ùbrigē ✳ usstandē zinsz gern bezaln. ✳ ✳ dawider abˀ unser gnedigē frowē hofmeistˀ und ir pfruͦnder, vorgenant, rettē und meintē, unser gnedig
frowē ✳ und si vō ir wegē werent den ferren ✳ der zwey pfundē halb gantz nûtz pflichtig, ✳ sunder die ferrē verbundē, ✳ si und das ir ân lon zefuͤren, ✳ und des selbs
bekan̄tlich, ✳ wol rettent si nitt dawidˀ, die zwey pfund werent gebē, ✳ aber allein durch frûntschaft und dhein recht ✳ und, als si gehoͤrt hettē, angefangē, do sich unser gnedig frowē und ir gotzhusz ✳ ab irm hoff uff Oberhart beholtzen und die ferrē desz halb vil kumber, kost un̄ muͤg, ir geschirr zuͦ vertigē un̄ fuͤren, habē muͤstē, ✳ ✳ das aber
nitt mer notdurftig, so wer ouch das ampt im Eigē ✳ sidhar mitt aller herlikeit und rechtūg an unser gnedig frowē und an ir gotzhusz komē, ✳ darub̄ soͤlich ir muͦtung
aber des unbillicher, ✳ und den ferrē wer vil un̄ dick gesagt un̄ abgekûndt, die zwey pfund nitt mer gebē soͤllen noch wellē. ✳ ✳ unser frowē un̄ si woͤltē noch soͤltē inē ouch
die ✳ weder vˀsessen noch kûnftig zinsz, ✳ ouch des noch dheins fêrlons halb ûberal nûtzit gebē noch verbundē sin, ✳ si wurdēt den̄ des mitt gewarsamy, der zuͦ recht
gnuͦg wer, ✳ oder mitt recht zetuͦnd underwisen, ✳ sunder soͤltē die verrē ✳ unsˀn gnedigē frowē ir zinsz, der si gichtig werēt, ✳ usrichtē, ouch si und das ir von hin als da
har ân lon fuͤren, als billich wêr, ✳ odˀ sy woltē darub̄ irm geseztē rechtag zuͦ Bern, vorgemeldet, ✳ nach komē. ✳ ✳ dawidˀ abˀ die verrē nach als vor meintē, inē soltēt die
zwey pfund ✳ wie vor stâtt gevolgē und abgezogē werdē ꝫcꝭ, mitt mer wortē beidˀ teiln, die alle herin̄ zemeldē nitt notdurftig sind. ✳ uff soͤlich vˀhoͤrung der sach hand wir
obgenantē, Peter vō Griffense und Niclausz Fricker, frûntlich darin̄ gerett ✳ un̄ gesuͤcht so verˀ, das wir sy beid teil darub̄ und umb soͤlich ir zweyung, nach ufgebē un̄ getruwē
darub̄, vō beidē teiln nach notdurft un̄ wie gewonlich un̄ billich ist an unser hand beschechen, mitt ir beider teil wissen un̄ willē entscheidē und die usgesprochē also: ✳ ✳ die
zwey pfund haller gelts, so die ferrē an unser frowē als vor statt vordˀnt, ✳ sond mitt allē vˀsessnē, unbezaltē, gegenwùrtigē und ouch kûnftigē zinsen ✳ gantz hin, ✳ ab ✳ und
unser gnedig frowen, ir gotzhusz un̄ ir nachkomē den ferrē gegenwûrtig und kûnftig deszhalbē gantz nûtzit pflichtig noch vˀbundē. ✳ ✳ und nûtzit des minder sond die ferrē
un̄ ir nachkomē ✳ unser gnedigē frowē un̄ ir gotzhusz zuͦ Kùngsfeldē amptlût, pfruͤnder, dienst und ir guͤt von hin als biszhar ân lon und ân fùrwort, als soͤlichs harkomē
und dahar beschechē ist, ✳ ze fuͤren un̄ inē ir zinsz, die drig mùtt kernē ✳ und zwoͤlff schilling haller gelts, vō far nach lutt un̄ sag ir urbar un̄ nach zinsz recht jerlich uszzerichtē un̄ zaln vˀbundē sin. ✳ ✳ die ferrē sond ouch unsern gnedigē frowē um̄ und fûr die vˀsessnē zinsz, vorgemeldet, ✳ die drissig mùtt kernē und sechs pfund haller ✳ oder
so vil des ist, mindˀ oder mer, uszrichtē und gebē zechē mût kernē zuͦ soͤlichē ziln und tagē, so wir darub̄, ob sy desz halbē nitt guͤtlich eins werdē moͤchtē, ✳ sprechē un̄ bestȳmen
werdēt, ✳ und der ùbrig vˀsessen zinsz an kernē und gelt ✳ gen dem, so vor stâtt, gantz hin, ✳ ab ✳ un̄ sy beidteil hiemitt um̄ soͤlich ir zweyung fùr sich, ir nachkomē, ir erbn̄ und mengklich vō ir wegē hiemitt gantz verricht un̄ vˀslicht sin ✳ und disen unsˀn frûntlichē spruch by dem obgenantē irm ufgebē, geloben und vˀsprechē haltē. ✳ ✳ wir hand òch zil un̄
tag um̄ bezalung der zechen mût kernē, ✳ wand sy sich nitt einten, bescheidē und benempt uff san̄tt Martins tag nechstkomēt, die alldan̄ beschechē soͤllen ân fûrwort, ✳ und damitt, wand der hofmeistˀ begêrt zuͦ wissen, wa by die zalūg also beschechē soͤlt, gesprochē, ✳ ob die zalung der zechē mût kernē, als vor statt, alldan̄ nitt beschaͤch ✳ odˀ wedrˀ teil
unsˀn spruch, wie vorstâtt, nitt hielt, der soͤlt dem andˀn sin sach und zuͦsprùch vˀfallen sin ✳ alles ungevarlich. ✳ ✳ und des zuͦ warē, vestē urkûnd hand wir obgenantē, Peter von
Griffense und Niclausz Fricker, ✳ disz unsers spruchs unsˀn gnedigē frowē von Kûngsfeldē nach begerē ir hofmeisters disen brieff, mitt unsˀn angehencktē insigeln, ✳ doch
uns und unsˀn erbē ân schadē, offenlich vˀsigelt, geben, do wir den spruch also getan habn̄t, ✳ namlich uff sunnentag vor dē heiligē balmtag, nach Cristi gepûrt vierzechenhundertfûnftzigund siben jar.
Nõ